Diari Oficial de la Generalitat Valenciana


Sumari del DOGV 6915, del 03-12-2012 (2012/11993)

RESOLUCIÓ de 19 de novembre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual reduïx l'ajuda concedida al llargmetratge 9 meses y 4 Díaz.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11945


Data del document
:   19-11-2012

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual reduïx l'ajuda concedida al llargmetratge 9 meses y 4 Díaz. [2012/11083]  
Antecedents de fet  
  
Primer. Per Resolució de 10 de març de 2009, de la presidenta de l'Institut Valencià de l'Audiovisual Ricardo Muñoz Suay, es van convocar les ajudes a la producció d'obres audiovisuals i cinematogràfiques que siguen portadores de mèrits artístics i culturals propis, i que es roden totalment o parcialment en la Comunitat Valenciana (DOCV 6000, 24.04.2009). La present convocatòria està notificada a la Comissió Europea davall el règim N108/2009.  
  
Segon. D'acord amb la resolució de convocatòria, la vicepresidència de l'Institut Valencià de l'Audiovisual Ricardo Muñoz Suay va resoldre amb data 2 de juny de 2009 el nomenament dels membres de les comissions avaluadores per a la valoració dels projectes presentats.  
  
  
Tercer. La comissió avaluadora de les ajudes es va reunir en la seu de la Conselleria de Cultura i Esport el 9 de juliol de 2009. Per a la valoració dels projectes les comissions van aplicar els criteris establits en les bases de la convocatòria.  
  
Quart. La comissió va emetre un informe en el qual s'especificava la valoració positiva de determinats projectes en aplicació de les bases de la resolució de convocatòria de les ajudes de 2009.  
  
Quint. Vist l'informe de la comissió avaluadora de les propostes presentades i la proposta del vicepresident de l'Institut Valencià de l'Audiovisual Ricardo Muñoz Suay, de conformitat amb les bases i posteriors modificacions de la convocatòria, la presidenta de l'Institut Valencià de l'Audiovisual Ricardo Muñoz Suay va resoldre l'adjudicació d'estes ajudes el 10 d'agost de 2009 (DOCV 6093, 02.09.2009) i el 30 de desembre de 2010 (DOCV 6491, 30.03.2011).  
  
Sext. El beneficiari ha realitzat una justificació definitiva de l'import de l'ajuda inferior a l'aprovat per les resolucions d'adjudicació.  
  
  
Fonaments de dret  
  
La presidenta de l'Institut Valencià de l'Audiovisual i de la Cinematografia Ricardo Muñoz Suay és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de l'Audiovisual i de la Cinematografia i acceptant la proposta de la directora i del vicepresident de l'Institut Valencià de l'Audiovisual i de la Cinematografia, resolc:  
  
D'acord amb les bases de la resolució de convocatòria, reduir a 236.751,94 euros l'import de la subvenció atorgada al llargmetratge 9 meses y 4 Díaz, de conformitat amb la reducció de l'import justificat com a gasto local qualificable.   
  
Projecte: 9 meses y 4 Díaz \*\*  
Productora: De Palacio Films SL, CIF: L75061321  
Coproducció: De Palacio Films SL (79,70%), Producciones HPN (Veneçuela) (20,30%)   
Subvenció total proposada: 236.751,94 euros.  
Subvenció amb càrrec als pressupostos de 2009: 226.971,25 euros.  
Subvenció amb càrrec als pressupostos de 2010: 9.780,69 euros.   
\*\* Conforme a la documentació que obra en l'Institut Valencià de l'Audiovisual, el llargmetratge s'estrenarà en versió valenciana en almenys 5 municipis de la Comunitat Valenciana de més de 20.000 habitants, en locals habitualment d'estrena i amb una permanència en cartell de 7 dies, com a mínim, i en totes les sessions (amb un mínim de dos sessions diàries).   
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de l'Institut Valencià de l'Audiovisual i de la Cinematografia Ricardo Muñoz Suay, en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant de el Tribunal Superior de Justícia de la Comunitat Valenciana, en el termini dos mesos des de l'endemà a la publicació de la present resolució.  
  
  
València, 19 de novembre de 2012.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Lola Johnson Sastre.